*A rendelet elfogadásához*

*a Mötv. 50. §-a alapján*  ***minősített*** *többség szükséges,*

*az előterjesztés* ***nyilvános ülésen tárgyalható****!*

!

*214. számú előterjesztés*

Bátaszék Város Önkormányzata Képviselő-testületének 2016. szeptember 21-én,

16,00 órakor megtartandó ülésére

*A 15/2016.(IX. 12.) önkormányzati rendelet módosításáról*

|  |
| --- |
| **Előterjesztő:** Kondriczné dr. Varga Erzsébet jegyző  **Készítette:** Kondriczné dr. Varga Erzsébet jegyző    **Törvényességi ellenőrzést végezte:** Takácsné Gehring Mária aljegyző  **Tárgyalja:**  Pénzügyi és Gazdasági Bizottság 2016. 09. 20. |

***Tisztelt Képviselő-testület!***

A T. Képviselő-testület a 2016. augusztus 31-én megtartott ülésén fogadta el a mozgóképről szóló törvény módosulása folytán a közterületek filmforgatási célú igénybevételéről szóló 17/2013.(IX.9.) önkormányzati rendelet módosításáról szóló 15/2016.(IX. 12.) önkormányzati rendeletet (továbbiakban: módosító rendelet).

A módosító rendelet 2016. szeptember 12.-én került kihirdetésre és 2016. október 1. napjától lép hatályba.

A Magyarország gazdasági stabilitásáról szóló 2011. évi CXCIV. törvény 32. §-a értelmében fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály kihirdetése és hatálybalépése között legalább 30 napnak el kell telnie.

A jogalkotásról szóló 2010. évi CXXX. törvény 9. § (2) bekezdése értelmében, ha a szabályozás célja másként nem érhető el, a jogalkotói hatáskörrel rendelkező szerv jogszabályban rendelkezhet úgy, hogy a kihirdetett, de még hatályba nem lépett jogszabályi rendelkezés a kihirdetett szövegtől eltérő szöveggel lép hatályba, vagy a kihirdetett, de még hatályba nem lépett jogszabály vagy jogszabályi rendelkezés nem lép hatályba.

Fentiekre figyelemmel kérem a mellékelt rendelet-tervezet elfogadásával a módosító rendelet hatályba lépésének 2016. október 15. napjára történő módosítását.

***HATÁSVIZSGÁLAT***

**a közterületek filmforgatási célú igénybevételéről szóló 17/2013.(IX.9.) önkormányzati rendelet módosításáról szóló 15/2016. (IX. 12.) önkormányzati rendelet módosításáról szóló rendelet-tervezethez**

A rendelet megalkotásának szükségességét a Magyarország gazdasági stabilitásáról szóló 2011. évi CXCIV. törvény 32. §-a indokolja.

**Részletes indokolás:**

1. §-hoz: a közterületek filmforgatási célú igénybevételéről szóló 17/2013.(IX.9.) önkormányzati rendelet módosításáról szóló 15/2016. (IX. 12.) önkormányzati rendelet hatályba lépése 2016. október 1.-jéről 2016. október 15.-ére változik.

2. §-hoz: Hatályba léptető rendelkezést tartalmaz.

**Társadalmi hatása:** nincs

**Gazdasági hatása:** nincs

**Költségvetési hatása:** nincs

**Környezeti és egészségügyi következmények:** nincs

**Adminisztratív terheket befolyásoló hatása:** nincs

**A jogszabály megalkotásának szükségessége:** magasabb szintű jogszabály előírása indokolja

**A jogalkotás elmaradásának következményei:** a kormányhivatal törvényességi felhívással élhet

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására nincs szükség.

**Véleményeztetés:** Pénzügyi és Gazdasági Bizottság

*BÁTASZÉK Város Önkormányzat Képviselő-testületének*

/2016.(IX. 22.) önkormányzati r e n d e l e t –t e r v e z e t e

**a közterületek filmforgatási célú igénybevételéről szóló 17/2013.(IX.9.) önkormányzati rendelet módosításáról szóló 15/2016. (IX. 12.) önkormányzati rendelet módosításáról**

Bátaszék Város Önkormányzatának Képviselő-testülete a Magyarország Alaptörvénye 32. cikk (2) bekezdésében, a mozgóképről szóló 2004. évi II. törvény 36/I. §-ában, a jogalkotásról szóló 2010. évi CXXX. törvény 9. § (2) bekezdésében kapott felhatalmazás alapján, a Magyarország Alaptörvénye 32. cikk. (1) bekezdés a) pontjában meghatározott feladatkörében eljárva a következőket rendeli el

1. **§** A közterületek filmforgatási célú igénybevételéről szóló 17/2013.(IX. 01.) önkormányzati rendelet módosításáról szóló 15/2016. (IX. 12.) önkormányzati rendelet (továbbiakban: Rendelet) 3. §-a helyébe a következő rendelkezés lép:

„3. § E rendelet 2016. október 15.-én lép hatályba.”

**2. §** Jelen rendelet *2016. szeptember 23-án* lép hatályba.

***B á t a s z é k* ,** 2016. szeptember 21.

Dr. Bozsolik Róbert Kondriczné dr. Varga Erzsébet

polgármester  jegyző

A rendelet 2016. szeptember 22-én kihirdetve!

Kondriczné dr. Varga Erzsébet

jegyző